# Asajj Ventress

### Wikipedia

Asajj Ventress on fiktiivinen hahmo Tähtien sodan maailmassa. Hänet tunnetaan parhaiten useista esiintymisistään Star Wars: Kloonisodat animaatiosarjassa, missä hän taisteli Anakin Skywalkeria ja Obi-Wan Kenobia vastaan useaan otteeseen.

Ventress oli pimeä jedi ja yksi kreivi Dookun oppilaista. Aseenaan hän käytti kahta punaista valosapelia. Asajj Ventressin ääninäyttelijänä toimi Grey DeLisle.

Varoitus: Seuraava kirjoitus paljastaa yksityiskohtia juonesta.

## [muokkaa] Elämäkerta

Ventress syntyi Rattatak planeetalla ja hänen vanhempansa olivat maanviljelijöitä. Asajjista tuli sydämetön elämänsä ajan kestäneden julmuuksien johdosta, jotka alkoivat sotaruhtinas Osika Kirsken tapettua hänen vanhempansa. Ventress hädin tuskin onnistui pakenemaan ja tapasi jedimestari Ky Narecin, joka oli syöksynyt Rattatakille. Narec ja Assajj olivat molemmat Kirsken tappolistalla, joten he yhdistivät voimansa tätä vastaan ja Narec alkoi kouluttaa Asajjista jediä. Kaksikosta tuli pian kansan suosima kunnes Narec tappoi Kirsken ennen kuin Asajjista ehti kouluttua kunnolla jedi. Tämän takia hänellä oli jedin kyvyt, muttei kykyä hallita vihaansa.

Ventressistä tuli pian vaikutusvaltainen planeetallaan ja hän voitti useimmat jäljellä olevat sotaruhtinaat ja sai kostaa Kirskelle. Hän piti myös Narecin valosapelin muistona.

### [muokkaa] Kloonisodat

Kuukausi Geonosiksen taistelua myöhemmin, Ventress tapasi ensimmäisen kerran kreivi Dookun tämän saapuessa Rattatakille tarkoituksena liittää planeettaa Separatisteille. Ventress päihitti jokaisen Dookun sotilaan halutessaan sithiksi. Dooku vaikuttui Ventressin lahjoista ja loppujen lopuksi nimitti tämän yhdeksi Separatistien joukkojen komentajaksi ja antoi kaksi kaaren muotoista valosapelia. Sith lordi Darth Sidious antoi Ventressille tehtäväksi tappaa Anakin Skywalker.

Kymmenen viikkoa sodan alkamisesta Ventress yhdisti voimansa palkkionmetsästäjä Durgen kanssa hyökkäyksessä Naboon kuuhun, Ohma-D'uniin. Yhdessä he käyttivät kaasua tappaakseen gunganien siirtokunnan ja valmistautuivat laukaisemaan biologisen hyökkäyksen myös Nabooseen. Tämä hanke kuitenkin epäonnistui jedimestarien, Obi-Wan Kenobin ja Glaiven, sekä heidän padawaniensa, Anakin Skywalkerin ja Zulen, hyökkäyksestä yhdessä pienen klooniryhmän kanssa. Ventress tappoi Glaiven ja taistelussa leikkasi myös Zulen vasemman käden irti. Ventress ja Durge joutuivat kuitenkin pakenemaan ARC Trooper Alphan tuhottua heidän polttoaineasemansa.

Kuukausia myöhemmin Anakin ja Ventress kohtasivat jälleen. Tällä kertaa Muunilinstilla. He aloittivat takaa-ajon, joka päättyi Yavin IV:lle, missä he taistelivat metsässä sekä lopuksi massassi-temppelin huipulla. Skywalker kuitenkin kutsui Voiman pimeää puolta päihittäkseen Ventresin, joka putosi pimeään kuiluun mikä luultavasti pelasti tämän hengen.

Useita taisteluita myöhemmin Ventress lähetettiin Coruscantiin tappamaan Quinlan Vos ja Kenobi. Hän kuitenkin löysi Anakin Skywalkerin ja tämän rakastaman senaattori Amidalan. He aloittivat kaksintaistelun ja sen aikana Ventress viilsi Skywalkerin kasvoihin haavan, joka nähdään myös Episodi III:ssa. Taistelu kuitenkin päättyi taas Ventressin putoamiseen ja hänet julistettiin kuolleeksi. Ventress kuitenkin selviytyi ja hänet lähetettiin Boz Pityyn, missä hänet laitettiin baktatankkiin.

Oli kulunut 31 kuukautta sotaa, kun Kenobi soluttautui samaan laitokseen missä Ventressikin oli. Ventress heräsi, hyökkäsi Kenobin kimppuun ja joutui taistelemaan tämän lisäksi myös Skywalkeria vastaan. Dooku kuitenkin hylkäsi Ventressin ja hänen juostessa kohti Dookun alusta, tämä käski IG-199 Magnadroidin tappaa tämän. Raivostuneena ja haavoittuneena Ventress yritti tappaa Kenobin, tämän yrittäessä auttaa. Skywalker kuitenkin keskeytti tämän sivaltamalla Ventressiä tappavasti takaa päin. Maatessaan maassa Ventress kertoi Skywalkerille ja Kenobille Separatistien seuraavan kohteen. Uskoessaan Ventressin kuolleen Kenobi laittoin hänet alukseen, joka lähti kohti Coruscantia.

Ventress ei kuitenkaan kuollut vaan hän oli transsissa. Aluksessa hän heräsi transsista ja käski pilotteja viemään hänet mahdollisimman kauas sodasta, Dookusta ja jedeistä.

Haettu osoitteesta http://fi.wikipedia.org../../../a/s/a/Asajj_Ventress_b731.html

Luokka: Tähtien sodan hahmot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- English
- Español
- Français
- Italiano
- 日本語
- Português
- Русский